Държавен вестник, бр. 80, 2011 г., стр. 9

БРОЙ  80	
Д Ъ Р Ж А В Е Н  В Е С Т Н И К 	
СТР.  9  
за населението и имуществото му, околната 
среда, икономиката и културните и матери­
алните ценности.
12. „Уязвимост“ е показател за степента на 
податливост на дадена територия или обект 
на различните опасности.
13. „Риск“ е вероятност от възникване на 
вредни последици за населението и имуще­
ството му, икономиката и околната среда 
в резултат на опасността и уязвимостта за 
дадена територия/обект.
14. „Анализ и оценка на риска“ е определяне 
същността и размера на риска като функция 
на опасността, уязвимостта и вероятността.
15. „Критична инфраструктура“ е систе­
ма или части от нея, които са от основно 
значение за поддържането на жизненоважни 
обществени функции, здравето, безопасността, 
сигурността, икономическото или социалното 
благосъстояние на населението и чието нару­
шаване или унищожаване би имало значителни 
негативни последици за Република България 
в резултат на невъзможността да се запазят 
тези функции.
16. „Европейска критична инфраструктура“ 
е критична инфраструктура, разположена на 
територията на Република България, чие­
то повреждане или разрушаване би довело 
до негативни последици за поне две дър­
жави – членки на Европейския съюз. При 
оценката на негативните последици се при­
лагат критерии – брой загинали или ранени, 
икономически и социални последици, като се 
отчита и влиянието на повреждане или раз­
рушаване на тази критична инфраструктура 
върху други видове инфраструктури.
17. „Информация, свързана със защитата на 
критичните инфраструктури“ е всеки факт от­
носно дадена критична инфраструктура, който, 
ако бъде оповестен и разкрит, може да бъде 
използван за планиране и/или за извършване 
на действия с цел причиняване на повреди 
или унищожаване на обекти, елементи или 
инсталации от критичната инфраструктура.
18. „Защита“ е съвкупност от дейности, 
целящи гарантиране на нормалното функ­
циониране, непрекъснатостта и целостта на 
критичните инфраструктури с цел възпиране, 
намаляване, смекчаване или неутрализиране 
на заплахите, рисковете или уязвимостта им.
19. „Собственици/оператори на европейски 
критични инфраструктури“ са физически лица, 
юридически лица или организации, които от­
говарят за инвестирането или за нормалното 
функциониране, непрекъснатостта и целостта 
на определена система или част от нея, озна­
чена като ЕКИ.
20. „Евакуация“ е организирано извеждане 
на хора и животни от застрашени райони и 
настаняването и осигуряването им в без­
опасни места.
21. „Разсредоточаване“ е организирано 
изнасяне на културни и материални ценнос­
ти от застрашени райони и преместването и 
опазването им в безопасни места.“
3. Създава се § 1а:
„§ 1а. Този закон въвежда изискванията 
на Директива 2008/114/ЕО на Съвета от 
8 декември 2008 г. относно установяването и 
означаването на европейски критични инфра­
структури и оценката на необходимостта от 
подобряване на тяхната защита (ОВ, L 345/75 
от 23 декември 2008 г.).“
Преходни и заключителни разпоредби
§ 50. Необходимите средства за 2012 г. 
за закупуване на индивидуалните средства 
за йодна профилактика се предоставят на 
МВР чрез Междуведомствената комисия за 
възстановяване и подпомагане към Минис­
терския съвет.
§ 51. Регистрираните доброволни формиро­
вания в 6-месечен срок от влизането в сила на 
наредбата по чл. 44, ал. 2 се пререгистрират 
съобразно новите изисквания.
§ 52. В Закона за Българския Червен кръст 
(обн., ДВ, бр. 87 от 1995 г.; изм., бр. 44 от 
1999 г., бр. 54 от 2002 г., бр. 108 от 2006 г. и 
бр. 41 от 2007 г.) в чл. 4 се правят следните 
изменения и допълнения:
1. Досегашният текст става ал. 1.
2. Създава се ал. 2:
„(2) Дейностите по ал. 1, т. 2, буква „д“ 
по предотвратяване и оказване на помощ при 
нещастни случаи в планините се осъществяват 
от Планинската спасителна служба в състава 
на Българския Червен кръст. Редът и начинът 
на извършването им се определят с устава по 
чл. 2, ал. 2.“
§ 53. В Закона за водите (обн., ДВ, бр. 67 
от 1999 г.; изм., бр. 81 от 2000 г., бр. 34, 41 и 
108 от 2001 г., бр. 47, 74 и 91 от 2002 г., бр. 42, 
69, 84 и 107 от 2003 г., бр. 6 и 70 от 2004 г., 
бр. 18, 77 и 94 от 2005 г., бр. 29, 30, 36, 65, 
66, 105 и 108 от 2006 г., бр. 22 и 59 от 2007 г., 
бр. 36, 52 и 70 от 2008 г., бр. 12, 32, 35, 47, 82, 
93, 95 и 103 от 2009 г., бр. 61 и 98 от 2010 г. и 
бр. 19, 28 и 35 от 2011 г.) се правят следните 
изменения и допълнения:
1. В чл. 70, ал. 1 след думата „админи­
страция“ се поставя запетая и се добавя „на 
собственика на съоръженията“.
2. В чл. 138:
а) в ал. 3 в изречение трето след думите 
„да предписват“ се добавя „изработване на 
аварийни планове, ако няма такива или“;
б) в ал. 4, т. 7 накрая се поставя запетая 
и се добавя „и ликвидиране на потенциално 
опасни язовири, чието техническо състояние не 
позволява по-нататъшната им експлоатация“.
3. Създават се чл. 138а и 138б: